Държавен вестник, бр. 56, 2017 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  56
Оспорените по настоящото дело разпоредби 
на § 69 и 70 са приети с преходните и заклю-
чителните разпоредби на Закона за изменение 
и допълнение на Закона за Министерството на 
вътрешните работи (ДВ, бр. 81 от 14.10.2016 г.).
Съгласно първата оспорена разпоредба 
служебните правоотношения на държавните 
служители в МВР, за които се прилага § 86 
ЗИДЗМВР (ДВ, бр. 14 от 2015 г.) и които 
към датата на влизане в сила на ЗИДЗМВР 
(ДВ, бр. 81 от 2016 г.) заемат длъжности за 
държавни служители с висше образование и 
притежаващи висше образование, с изклю-
чение на тези от Медицинския институт на 
МВР и на тези по § 70, ал. 1, т. 1, се преобра-
зуват в служебни правоотношения по ЗДСл 
и служителите се назначават на длъжности, 
определени за заемане по ЗДСл с щата на 
съответната структура, считано от датата на 
влизане в сила на този закон. Уреждат се и 
процедурата за преобразуване, присъждането 
на минимален ранг съобразно Класификатора 
на длъжностите в администрацията, опре-
делянето на индивидуална основна заплата 
не по-ниска от определеното към датата на 
влизане на този закон възнаграждение, из-
числяването на служебния стаж, запазването 
на неизползваните отпуски и отчитането в 
бъдеще на оценките при повишаване в ранг 
и при конкурентен подбор. Изрично е предви-
дено при преобразуването да не се прилагат 
разпоредбите на чл. 8, 10, 14 и 35б ЗДСл и да 
няма срок за изпитване. 
Съгласно втората оспорена разпоредба счи-
тано от датата на влизане в сила на ЗИДЗМВР 
(ДВ, бр. 81 от 2016 г.) се преобразуват в трудови 
правоотношения служебните правоотношения 
на държавните служители в МВР, за които се 
прилага § 86 ЗИДЗМВР (ДВ, бр. 14 от 2015 г.) 
и които към датата на влизане в сила на този 
закон заемат длъжности за държавни служи-
тели, изброени в ал. 1, т. 1 – 4. Урежда се и 
сключването с тези служители на трудови 
договори за работа в МВР на длъжности за 
лица, работещи по трудови правоотношения, 
зачитането на стажа и запазването на неиз-
ползваните отпуски. Предвидено е също в 
кои случаи не се провежда конкурс, както и 
че при отказ на служител да сключи трудов 
договор за работа в МВР служебното му пра-
воотношение се прекратява. 
Според мотивите към законопроекта из-
мененията са продиктувани от стремежа за 
продължаване на административната реформа 
от началото на 2015 г., целяща създаване на 
по-ефективно МВР, като оспорените разпоред-
би са създадени с цел безпроблемна и бърза 
промяна, а предвидените множество преходни 
разпоредби детайлно регламентират преобра-
зуването на досегашните служебни правоот-
ношения, последиците и изключенията.
Въз основа на гореизложеното може да се 
направи обобщеният извод, че при извърше-
ните множество промени в законите за МВР 
правоотношенията на заварените служители 
не са прекратявани, а са преобразувани. 
Това води до необоснованост на довода в 
искането, че понятието „преобразуване“ в 
правната система на действащото българско 
законодателство има съвършено друго зна-
чение и съдържание при използването му в 
Търговския закон. 
Следва да се отбележи, че освен в ЗМВР 
преобразуване на правоотношения на заварени 
от измененията служители с вложено в него 
същото съдържание като това в оспорените 
разпоредби е предвидено и в редица други зако-
ни: § 2, ал. 1 от преходните и заключителните 
разпоредби на Закона за Националната служба 
за охрана (ДВ, бр. 61 от 11.08.2015 г.); § 3, ал. 2 
от преходните и заключителните разпоредби 
на Закона за отбраната и въоръжените сили 
(ДВ, бр. 35 от 12.05.2009 г.); § 18 от преходните 
и заключителните разпоредби на Закона за 
изменение и допълнение на Закона за админи-
страцията (ДВ, бр. 99 от 20.11.2001 г.); § 77 от 
преходните и заключителните разпоредби на 
Закона за изменение и допълнение на Закона 
за изпълнение на наказанията и задържането 
под стража (ДВ, бр. 32 от 22.04.2016 г.); § 31, 
ал. 3 от преходните и заключителните разпо-
редби на Закона за изменение и допълнение на 
Закона за пътищата (ДВ, бр. 64 от 8.08.2006 г.); 
§ 2, ал. 2 от преходните и заключителните 
разпоредби на Закона за Държавна агенция 
„Разузнаване“ (ДВ, бр. 79 от 13.10.2015 г.); § 3, 
ал. 3 от преходните и заключителните разпо-
редби на Закона за Комисията за финансов 
надзор (ДВ, бр. 8 от 28.01.2003 г.); § 2, ал. 1 от 
преходните и заключителните разпоредби на 
Закона за вътрешния одит в публичния сектор 
(ДВ, бр. 27 от 31.03.2006 г.); § 26 от преходните 
и заключителните разпоредби на Закона за 
изменение и допълнение на Закона за тър-
говския регистър (ДВ, бр. 50 от 30.05.2008 г.); 
§ 36, ал. 2 от преходните и заключителните 
разпоредби на Закона за изменение и допъл-
нение на Закона за държавния служител (ДВ, 
бр. 24 от 21.03.2006 г.). 
Право на законодателя е по целесъоб­
разност да изменя правната рамка с оглед 
настъпили съществени изменения в общест-
вените отношения, като преходът следва да 
е плавен и да не засяга придобити права и 
интереси. Неминуемо, когато се приема нов 
или се изменя и допълва действащ закон, е 
възможно за в бъдеще да се променят обхва-
тът и условията за упражняване на законово 
регламентирани права и свободи. Възможно 
е също така те да отпаднат и вместо тях 
или заедно с тях да се уредят нови права и 
задължения. Законодателят не може да бъде 
ограничен завинаги да не променя законоус-
тановени права и свободи, защото така не би 
могъл да адаптира правото към изменящите 
се обществени отношения. В конкретния 
случай от преценката на законодателя зависи